מכונית משפחתית היא סיווג מכוניות אשר נעשה בו שימוש בעיקר באירופה כדי לתאר מכוניות בדרך כלל לפי גודל. השם בא מההתאמה של המכוניות אלה לשאת משפחה שלמה באופן מקומי או לחופשות. רוב המכוניות המשפחתיות הן במרכב האצ'בק או סדאן, אם כי ישנם גם רכבי מיניוואן, סטיישן וקבריולה במבנה זהה עם מבנה הגוף. המונח מכסה שני סוגי מכוניות משפחתיות.
מכוניות משפחתיות קטנות.
מכוניות משפחתיות באורך 4.3 - 4.5 מטר אם הן במרכב האצ'בק או 4.4 - 4.7 מטר אם הן במרכב סדאן או סטיישן. מאז שנות ה-90 מיניוואנים קומפקטיים המבוססים על מכוניות משפחתיות כמו סיטרואן C4 פיקאסו/קסארה פיקאסו (3 מיליון יחידות יוצרו ברחבי העולם) ורנו סניק (יותר מ-4.2 מיליון יחידות יוצרו ברחבי העולם מאז 1996). דוגמאות למכוניות משפחתיות קטנות הן פורד פוקוס, רנו מגאן (15 מיליון יחידות יוצרו ברחבי העולם החל משנת 1988, לא כולל רנו סניק), פיג'ו 30x (יותר מ-9.4 מיליון יחידות יוצרו ברחבי העולם החל משנת 1985 ועד פיג'ו 308), סיטרואן C4/סיטרואן C4L/קסארה (7 מיליון יחידות יוצרו משנת 1991, לא כולל סדרת הייצור פיקאסו), אופל אסטרה, סקודה אוקטביה, סיאט לאון ופולקסווגן גולף.
בצפון אמריקה, שם משתמשים במערכת סיווג מכוניות שונה, מכוניות בגודל זה מכונות בדרך כלל מכוניות קומפקטיות וכמעט אף פעם לא נעשה שימוש במונח "מכוניות משפחתית" כדי לתאר מכונית מסוג זה.
מכוניות משפחתיות גדולות.
מכוניות משפחתיות גדולות היו בדרך כלל סביב אורך של 4.50 מטר באורך בתחילת שנות ה-90, אך כעת הן סביב אורך של 4.80 מטר או יותר. דוגמאות למכוניות משפחתיות גדולות הן, אופל אינסיגניה, פג'ו 508 ופולקסווגן פאסאט. מכוניות משפחתיות גדולות יכולת להיות ספינות הדגל של מותגים שונים כמו סיטרואן C5, הונדה אקורד, מאזדה 6, מיצובישי גאלנט וסקודה סופרב.
מכוניות בגודל זהה בצפון אמריקה נקראות בדרך כלל מכוניות בגודל בינוני; המונח "מכונית משפחתית" מתייחס לעיתים קרובות לרכב מסוג זה. דוגמאות למכוניות כאלו כוללות את הפורד פיוז'ן, שברולט מאליבו וביואיק לה קרוס.
אשרף
ניקולאי אבילוב
מבצע ציפורן הנשר
להב הקיץ
להב הקיץ (באנגלית: The Sword of Summer) הוא ספר פנטזיה מאת הסופר ריק ריירדן על המיתולוגיה הנורדית. כמו רוב ספרי המיתולוגיות, גם כאן ריירדן "יצר" מתכת קסומה שמשמשת גיבורים: פלדת עצם, סגסוגת של ברזל, כסף, עופרת ועצמות.
עלילה.
מגנס צ'ייס הוא חסר בית יתום שחי ברחובות בוסטון, כששני הומלסים אחרים, בליץ והארת', משגיחים עליו. שנתיים לאחר מות אימו, ב-13 בינואר, יום ההולדתו השש עשרה שלו, סורט, מלך ענקי האש, תוקף את הגשר אליו הוא מגיע בניסיון להשיג את להב הקיץ, זכות האבות של מגנס. בניסיון לשמור על הלהב, מגנס מת. לאחר מותו, מגנס נבחר להיות איינהאריי על ידי הולקיריה סאמירה (סאם) אל-עבאס. כשסרטון הגבורה נערך כך שבעצם מציג אותו בצורה משפילה, ונבואה של הנורן המפורשת כך שמגנס לא היה אמור להגיע לשם, סאם מגורשת ממלון ולהלה ונאלצת לחזור להיות בת תמותה רגילה. בניסיון להחזיר את להב הקיץ, שלא עבר גם כן לולהאלה, מגנס בורח מולהאלה בעזרת חבריו למסדרון ביחד עם הארת' ובליץ, שמתגלים כאלף וגמד, בהתאמה, ויוצא למידגארד, שם הוא פוגש את סאם שוב, וביחד איתה מוצא את הלהב אצל ראן, אלת הים. הוא סוחט אותה ומשיג את הלהב, ונודד בתשעת העולמות (כולל:פולקוואנג, נידווליר ויוטונהיים) כדי להשיג כבל על מנת לכבול מחדש את פנריר כדי לעכב את ריינרק. הם מצליחים ופוגשים את אודין, המסביר את הנבואה, חונן אותם על הבריחה מוולהאלה (מגנס), מגלה שהוא זה שפקד על סאם להביא את מגנס לוולהאלה, מסכים ללמד את הארת'סטון (הארת') קסם רונות ועוזר קצת לבליצן (בליץ) בהקמת חנות בגדים. באפילוג מתברר כי דודו של מגנס, רנדולף, משתף פעולה עם לוקי.
הנבואה.
חלק חשוב בספר הוא הנבואה, שנאמרה על ידי הנורן בערב הראשון של מגנס בוולהאלה. בסוף הספר, אודין מסביר את הנבואה ואיך היא התגשמה.
הנבחר בטעות, שבטעות נקטל,
גיבור שלהכילו ולהאלה לא יוכל.
למזרח תצא השמש בעוד ימים תשעה,
בטרם להב הקיץ יתיר את החיה.
הסבר הנבואה:
הנבחר בטעות, שבטעות נקטל,
גיבור שלהכילו ולהאלה לא יוכל - לוקי בחר במגנס בטעות, כשחשב שהוא יעזור לו לזרז את ריינרק. מגנס היה חייב לברוח מוולהאלה
למזרח תצא השמש בעוד ימים תשעה,
בטרם להב הקיץ יתיר את החיה - מגנס גרם לאור שמש קייצי לצאת מזרחה ומנע מלהב הקיץ להתיר את פנריר ואף לחזק את כבליו.
דמויות.
דמויות ראשיות.
מגנס צ'ייס - גיבור הסיפור. נער בן שש עשרה שמת וקם לתחייה בתור איינהריאר. בן פריי והבעלים של להב הקיץ. מנסה לדחות את ריינרק.
בליצן - סווארטאלף, בן פרייה. בעל שיגעון לאופנה. חולם להקים חנות בגדים ועל מנת להגשים חלומו שותה מהבאר של מימיר ומתחיל לשרת אותו. לא טוב במיוחד בעבודה תחת לחץ.
הארת'סטון - אלף חירש אילם. הקוסם בן-התמותה היחידי מזה מאות שנים, בדרגת "מומחה". בגלל חרשותו הוריו שונאים אותו. על מנת להגשים את חלומו, הוא שותה מהבאר של מימיר ושירת אותו שנתיים. פגש את בליצן בעקבות תקלה כשניסה להשתמש לראשונה בקסמי רונות.
סאמירה (סאם) אל-עבאס - ולקיריה. הביאה את מגנס ואת איקס חצי הטרול (אודין בתחפושת) לוולהאלה ובעקבות כך גורשה. הפכה לולקיריה לאחר שהצילה את בית ספרה מענק קרח. הביאה את מגנס לוולהאלה בפקודת אודין. בת לוקי. בעלת יכולת שינוי צורה.
טי ג'יי - תומאס ג'פרסון ג'וניור, איינהריי מקומה 19. בן טיר. שירת בגדוד החמישים וארבעה של בוסטון במלחמת האזרחים. מת בהתקפה על פורט ואגנר בקרוליינה הדרומית.
חצי-נולד גונדרסון - איינהריי מקומה 19. לוחם ויקינג עתיק. ברסרקר. מת במהלך מתקפה על מזרח אנגליה תחת הנהגתו של איוואר חסר-העצמות במסגרת הצבא הוויקינגי הגדול, כאשר חטף עשרים חיצים בחזה בניסיון להגן על הברון שלו.
מלורי קין - איינהאריי מקומה 19. מתה כשנטרלה מטען חבלה עם פניה.
גונילה - מפקדת הוולקיריות חמש מאות שנה עד מותה ב-22 בינואר. בת ת'ור. מתעבת את סאם בגלל היותה בת לוקי, כיוון שבן לוקי אחר שבר את ליבה ובגד בוולהלה.
ג'ק - להב הקיץ. הלהב החד ביותר בתשעת העולמות והלהב לשעבר של פריי. נועד להתיר את פנריר ולהרוג את פריי, אדונו לשעבר. אדונו הנוכחי הוא מגנס. נקרא בעבר סומרברנדר אך בחר לשנות את שמו.
לוקי - אל הרשע והשקרים במיתולוגיה הנורדית. הנבל הראשי. מנסה לזרז את ריינרק. מנסה לפתות את מנגס להביא את להב הקיץ לרנדולף כדי שהוא ישחרר אותו, ובתמורה הוא יחזיר לרנדולף (ולמגנס) את משפחתו.
דמויות משניות.
הלגי - איינהאריי. מנהל מלון ולהאלה. האויב המושבע של הונדינג בעקבות סכסוכי משפחות.
הונדינג - איינהאריי. משרת את מנהל המלון. האויב המושבע של הלגי בעקבות סכסוכי משפחות. אוהב חטיפי שוקולד
מימיר - ענק. נחשב לאל אסיר. לאחר מלחמת האסיר והואניר הועבר לואנהיים, שם ערפו לו את הראש כמחאה על עצותיו ועל שותפו להחלפה, שנראו גרועים לעומת פריי שהלך לאסגרד. אודין הניח אותו בבאר ממנה יונקים שורשי הייגדראסיל והוא קם לתחייה בעל יותר ידע מכל אחד. מנהל רשת קזינו בתשעת העולמות ומציע לעוברי אורח לשתות מהבאר שלו בתמורה למחיר של 4 שנות עבדות.
סורט - שליט מוספלהיים ומלך ענקי האש. עתיד להרוג את פריי בלהב הקיץ ולשרוף את העולם.
אודין - שליט האזיר. התחפש לחצי טרול איינהאריי מקומה 19 שלכאורה נקרא בקיצור איקס. סיפור הכיסוי שלו כאיקס היה שהוא מת בשיקגו כאשר שחרר כלבים ממלחמות כלבים ונבחר על ידי סאם לוולהאלה.
אנבת' צ'ייס - בת דודו של מגנס, בת אתנה אלת החוכמה היוונית, מחפשת אחר מגנס ומוצאת את גופתו. מדברת עם מגנס כמה פעמים במהלך הספר.
לה ליסט
לה ליסט (בצרפתית: La Liste; הרשימה) היא רשימת 1000 המסעדות הטובות ביותר בעולם המפורסמת בידי משרד החוץ הצרפתי.
הרשימה מתבססת על אלגוריתם המשקלל נתונים של 200 מדריכי אוכל מקרוב ל-100 מדינות ברחבי העולם, קשת המדריכים נעה בין מדריכים מקצועיים כמו מדריך מישלן האדום לבין מדריכים המבוססים על דירוג של הדיוטות באינטרנט וחוכמת ההמונים. אלגוריתם זה מעניק לרשימה חזות אובייקטיבית ובכך מבקש משרד החוץ הצרפתי להקנות לה יתרון על פני המדריכים המקצועיים ששיקולי העריכה בהם נסתרים מעין הקהל. הרשימה מתמודדת עם הרשימה האנגלית של "50 המסעדות הטובות בעולם".
ברשימת 1000 המסעדות לשנת 2015 כלולות 127 מסעדות ביפן, 118 מסעדות בצרפת ו-101 מסעדות בארצות הברית. 4 מסעדות ישראליות נכנסו לרשימה, אך אחת מהן "מול ים" כבר לא הייתה פעילה בעת פרסום הרשימה.
במקום הרביעי ברשימה מסעדתו של השף הצרפתי גי סאבואה, ובמקום העשירי המסעדה של ז'ואל רובישון.
מגפת הריקודים (1518)
מגפת הריקודים היה אירוע שהתרחש בשטרסבורג, אלזס (אז חלק מן האימפריה הרומית הקדושה) ביולי 1518, בו רקדו בערך 400 אנשים במשך ימים ללא מנוחה. במהלך האירוע, שהתפרס על פני חודש ימים, מתו חלק מן הרוקדים מהתקף לב, שבץ מוחי, רעב או תשישות.
תיאור האירוע.
ההתפרצות החלה כאשר אישה בשם פראו טרופאה יצאה לאחד הרחובות בעיר שטרסבורג, והחלה לרקוד בהתלהבות וללא הפסקה במשך ארבעה עד שישה ימים רצופים. בתוך שבוע, 34 אנשים נוספים הצטרפו, ובתוך חודש, היו כ-400 רקדנים, בעיקר נשים.